हायार सेकन्दारि आव 1st div मोननाय फरायसुलिफोरा बे बार आव स्कुति मोनगोन, आसामनि गिबि मन्थ्रि बिथाङा 1st div मोनोब्ला नो जागोन होनना बुंदों, गुबुनफारसे हौवासा फोर एबा फरायसुलाफोरनो बो स्कुति होगोन नाथाय हौवासा फोरना नाम्बार खौ बारा नांगोन होनना बुंदों, हौवासा फोरना लेतार नम्बर मोनोब्ला एबा 80 जौखोन्दो मोनोब्ला सो स्कुति मोनगोन होनना बुंदों- बिथाङा दिनै उदालगुरि आव सलार पावार प्लेन्त खौ बेखेवनाय हाबाफारि आव बाहागो लानानै फोसावना होदों, हौवासा हिनजावसा गासैबो मोनसिगोन स्कुति खौ।  बे बोसोर नि दुर्गा फुजा नि सिगाङावनो स्कुति खौ होगोन होनना बुंदों।  गुबुनफारसे 6 आगस्त आव मेत्रिक आव स्तार आरो लेतार नम्बर मोननाय फोरनो 16 रोजा रां होगोन होनना बुंदों, मखजाथावदि बे बोसोर आव आनन्दराम बरुवा बान्था नि सोलाय 16 रोजा रां होगोन सोरखार आ।  जायफोरा खमावनो 75 जौखोन्दो नम्बर मोनदों नोंथांमोना सेबा नि वेबसाईत नि गेजेरजों बेंक एकाउन्त खौ होयोब्ला नो जाबाय एबा रेजिस्तार खालामोब्ला नो जाबाय थाबैनो।
 मोजां मोननाय आव सांग्रां जा।  फिसाजो जों मोजां मोनलायनायनि दाय आव सासे सेंग्रा खौ आयथें आखाय खानानै गांनैबो खोमा खौ हानानै तालिबानि साजा होदों सासे बिफा या।  बेबायदि खालामनाय सुबुं नि मुं खौ चित्र गगै होनना मिथिना मोनदों, जाथाय आ आसाम आव नो जादों, तिनसुकिया नि बरदुमसा थाना नि सिंनि कैलाशपुर नि सिमलुगुरि गामि आव जादों।  गामि नि सासे हिनजावसा जों एखे गामि नि नो रुंसारि बिजु सन्दिकै नि फिसाज्ला या मोजां मोनलायदोंमोन।  सम्बारखालि मोजां मोननाय जों एखे खथा याव नो रायलायबाय थानाय समाव बिसोरखौ नुदोंमोन हिनजावसा नि बिफा चित्र गगै आ।  बेनि उनाव नो आयथें आखाय खानानै गाग्लोबो, बेखौ खालामनानै दलर थायालासै सिखा जों खोमा गांनै खौ बो हाना होयो बे सुबुं आ, उनाव जायगा नि सुबुंफोरा बेहोस जानाय हालोद आव देहाफाहामसालि आव लाना थाङो, दायो फाहामथाय लागासिनो, गुबुनफारसे बे गिथावना जाथाय खौ खालामनाय सुबुं चित्र गगै खौ दायो पुलिसफोरा हमबाय होनना मिथिना मोनदों, पुलिसफोरा सोंगासिनो दं, जाथाय आ रायजोनाङैनो सोमोनांहोदों बयखौबो। 